Нојграбен-Фишбек

Нојграбен-Фишбек е кварт на Хамбург, Германија, кој припаѓа на округот Харбург. Квартот се состои од старите населби Нојграбен и Фишбек и неодамна изградената зона Нојвидентал.

 Историја 


 Историја на Фишбек 

Фишбек бил првпат споменат во 1544 како Vischbecke. Во 1937, независното село Фишбек било припоено кон ХамбургЗакон за голем Хамбург.

 Историја на Нојграбен 


Во 1937, независното село Нојграбен било припоено кон Хамбург.

 Подкамп Нојграбен 

Во Нојграбен се наоѓал подкамп на нацистистичкиот концентрационен логор Нојенгаме.Кампот е запишан како број 560 Хамбург-Нојграбен во официјалниот германски список на концентрациони логори. На 13 септември 1944, бил отворен женски подкамп во Фалкенбергвег. 500 чешко-еврејски жени, кои дошле од Гето Терезинштат биле депортирани од Аушвиц. SS во Аушвиц ги избирал жените за работа во Хамбург. Во кампот Нојграбен, работата била градба на помошни домови, исто така цевки за водоснабдување и градење на улици во населбата Фалкенбергзидлунг. Во текот на последните месеци на Втората светска војна некои од жените морале да работата во нафтената индустрија Харбург и да копаат противтенковски пречки во Хамбург-Хаусбрух. Во февруари 1945, СС ги пренел жените во кампот Хамбург-Тифстак, а подоцна оттаму во Берген-Белзен.Споменик Нојенгаме (на германски)

 Географија 

Нојграбен-Фишбек е југоисточно од квартот Нојенфелде, на североисток е Франкоп, на исток е квартот Хаусбрух. На југ е округот Харбург во германскаа покраина Долна Саксонија. Голем дел од квартот е природен резерват Harburger Berge (Харбуршки ридови) во јужниот дел. Нојграбен-Фишбек е мешавина на рурална и субурбана површина од 22,5 км2.

Во Нојграбен-Фишбек е највисоката точка на Хамбург, Хаселбрак, која достигнува 116,2 метри надморска височинаGeologisches Landesamt Hamburg (Покраинско биро за геолошки работи на Хамбург)

 Демографија 

Во 2006, во квартот Нојграбен-Фишбек живееле 27.103 луѓе. Густината на население била 1.204 жители на еден километар квадратен. 19% биле деца под 18, а 21,4% имале 65 години или повеќе. Странски жители биле 10,1% од населението. 1.644 луѓе биле регистрирани како невработени.Биро за регистрација на граѓаните, Извор: Статистичко биро за Хамбург и Шлезвиг-Холштајн (2006)

Во 1999, имало 12.170 домаќинства, од кои 27,9% имале деца под 18, кои живееле со нив и 30,5% од сите домаќинства биле сочинети само од еден член. Просечната големина на домаќинството била 2,31.Извор: Статистичко биро за Хамбург и Шлезвиг-Холштајн (1999)

Население по години
 1987  1988  1989  1990  1991  1992  1993  1994  1995  1996  1997  1998  1999 25.603  25.794  26.228  26.384  26.505  26.643  26.643  27.415  27.381  27.630  27.589  27.657  27.753
 2000  2001  2002  2003  2004  2005  2006 27.685  27.601  27.453  27.599  27.377  27.218  27.103 

 Инфраструктура 

 Сообраќај 

Нојграбен-Фишбек е опслужуван од системот на надземната железница на градските возови преку станиците Нојграбен и Фишбек.

 Поврзано 

 Список на подлогори на Нојенгаме

 Наводи 

 Надворешни врски 

 Статистичко биро на Хамбург и Шлезвиг-Холштајн , официјална страница 
 Официјален германски список на концентрациони логори  Verzeichnis der Konzentrationslager und ihrer Außenkommandos gemäß § 42 Abs. 2 BEG 

Категорија:Четрти во Хамбург
Категорија:Концентрационен логор Нојенгаме